wannaphong/clean_thaiwikipedia huggingface dataset:
# ก้องนภา วัชรวิทย์
ก้องนภา วัชรวิทย์ หรือ ก้องนภา ลูกทัพฟ้า เจ้าของฉายา ดิ เอ็กโซเซ่ เป็นอดีตแชมป์มวยไทยชาวไทย 4 รุ่น แห่งเวทีมวยราชดำเนิน และมีผลงานทำหน้าที่เป็นผู้ฝึกสอนวิชามวยไทยให้แก่ริดดิค โบว์ ทั้งนี้ ก้องนภา ยังได้รับการกล่าวว่าเป็นนักมวยไทยที่มีชื่อเสียง และได้รับการยอมรับในฐานะครูมวยอันดับต้น ๆ ในสหรัฐปฐมพงศ์ ผลอารี. “ดิเอ็กโซเซ่” ก้องนภา วัชรวิทย์. น็อกเอาต์ฉบับมวยสยาม. ปีที่ 27 ฉบับที่ 2071. วันที่ 26 มิ.ย. - 2 ก.ค. 2556. ISSN 15135438. หน้า 7

อนึ่ง เขายังเคยทำหน้าที่เป็นนักกีฬามวยสากลสมัครเล่นทีมชาติไทย โดยได้รับรางวัลเหรียญเงิน จากการแข่งขันกีฬามวยสากลสมัครเล่นในซีเกมส์ ที่ประเทศฟิลิปปินส์

 ประวัติ 
ก้องนภา มีชื่อจริงคือ นภดล ลำภา เกิดวันที่ 2 มีนาคม พ.ศ. 2511 เขาเริ่มหัดมวยครั้งแรกเมื่ออายุได้ 15 ปีจากอดีตนักมวยที่มีชื่อว่าสามพลัง เกียรตินักรบ และได้ชกเวทีมวยระดับภูธรประมาณสิบกว่าครั้ง ก่อนที่จะเดินทางสู่กรุงเทพมหานคร โดยในเวลาต่อมา เขาได้เป็นลูกศิษย์ของเพชรน้อย มหานาค ซึ่งเป็นทั้งหัวหน้าคณะและโปรโมเตอร์

ก้องนภาเคยปะทะกับนักมวยไทยที่มีชื่อเสียงแห่งยุคมาแล้วทั้งสิ้น ทั้งแดงน้อย ลูกพระบาท, พนมทวนเล็ก ห้าพลัง, ประสงค์เพชร ส.ธรรมรังสี, แสนเก่ง ปิ่นสินชัย, สมบัติ ส.ธนิกุล, แจ๊ค เกียรตินิวัฒน์, วันพิชิต แก่นนรสิงห์, ทวีชัย ว.ปรีชา, นำพล หนองกี่พาหุยุทธ, นำขบวน หนองกี่พาหุยุทธ, ไพโรจน์ ว.วราพล, เด่น เมืองสุรินทร์, ลั่นกรุง เกียรติเกรียงไกร, เป๊ปซี่ ปิยะภัณฑ์, สุวิทย์เล็ก ส.สกาวรัตน์, จอมโว เชิญยิ้ม, แสงเทียนน้อย ส.รุ่งโรจน์, โชคดี เพชรพญาไท, ราชศักดิ์ ส.วรพิน, ผาดโผน เดชฤทธา และนักมวยไทยอื่นอีกหลายราย ที่ซึ่งเขาได้รับค่าตัวกว่าแสนบาท ภายหลังจากชกครั้งสุดท้ายกับเด่น เมืองสุรินทร์ ก้องนภาได้รับการทาบทามจากขุนพล ช.โรจนชัย ซึ่งเป็นน้องร่วมค่ายให้ไปเป็นผู้ฝึกสอนมวยไทยที่รัฐมินนิโซตา สหรัฐอเมริกา ก่อนมาฝึกสอนอยู่ที่รัฐเทนเนสซี และได้รับกรีนการ์ดเป็นชาวอเมริกันในเวลาต่อมา

วันที่ 19 กรกฎาคม พ.ศ. 2551 ก้องนภาได้เข้าแข่งขันมวยไทยกับคู่ชกที่มีชื่อว่าเฮ็กเตอร์ เพนา ที่เพเชงการีสอร์ทแอนด์คาสิโนหนังสือพิมพ์เสรีชัยฉบับประจำวันเสาร์ที่ 5-11 กรกฎาคม 2551 นอกจากนี้ ก้องนภามีลูกศิษย์เข้ารับการฝึกมวยไทยเป็นจำนวนมาก รวมถึงริดดิค โบว์ ที่เข้ารับการฝึกเป็นระยะเวลากว่า 1 เดือน ณ ค่ายมวยแก้วสัมฤทธิ์'บิ๊ก แดดดี้' ริดดิก โบว์ อดีตแชมป์โลกรุ่นยักษ์สู่สังเวียนมวยไทยสโมสรนักสู้ 18/05/56 - ข่าวไทยรัฐออนไลน์

 ฉายา 
ก้องนภาเป็นนักมวยไทยเจ้าของฉายา "ดิ เอ็กโซเซ่" ซึ่งมาจากชื่อเอ็กโซเซต์ เนื่องด้วยมีพลังแข้งซ้ายที่หนักหน่วงรุนแรง และรูปแบบการชกที่รวดเร็ว โดยได้รับการตั้งฉายาจากพิศณุ นิลกลัด

 ชีวิตส่วนตัว 
ก้องนภามีบิดาชื่อลุย ลำภา มารดาชื่อลำไย ลำภา ซึ่งเขาเป็นบุตรคนที่ 3 จากจำนวนพี่น้อง 4 คนที่เป็นชายทั้งหมด และมีน้องชายเป็นนักมวยชื่อสามพลัง เกียรตินักรบ

 เกียรติประวัติ 
ก้องนภา เป็นผู้ครองแชมป์เวทีมวยราชดำเนิน 4 รุ่น ซึ่งได้แก่:
 รุ่น 122 ปอนด์ จากการชนะแดงน้อย ลูกพระบาท
 รุ่น 126 ปอนด์ จากการชนะน็อคพนมทวนเล็ก ห้าพลัง
 รุ่น 130 ปอนด์ จากการชนะคะแนนประสงค์เพชร ส.ธรรมรังสี
 รุ่น 140 ปอนด์ จากการชิงแชมป์ว่าง โดยชนะคะแนนแสนเก่ง ปิ่นสินชัย

 รางวัลที่ได้รับ 
 มกราคม พ.ศ. 2561 : รางวัลผู้เผยแพร่มวยไทยในต่างแดน จากการกีฬาแห่งประเทศไทย หัวหมาก
# ฉัททันตปริตร
ฉัททันปริตต์ เป็นพระปริตต์ในลำดับตำนานที่สี่ ในตำนานกล่าวถึงความคุ้มครองของช้างโพธิสัตว์ที่มอบให้แก่นายพราน และความคุ้มครองแก่วัตถุประสงค์แห่งการตรัสรู้ ด้วยการกระทำสัจจะกถา พระตำนานที่สี่นั้นเป็นตำนานที่มีด้วยกันสองพระปริตต์เดิมต้นฉบับแต่ก่อนเขียน คำว่า ฉัททัน ไม่มี ต การันต์ และ คำว่า ปริตต์ ต่อมาเขียนว่า ปริตร คือ ขันธปริตต์ ๑ และ ฉัททันปริตต์ ๑ ซึ่งเป็นคาถาภาคหนึ่งในการสวดแบบสิบสองตำนาน
# งูเส้นด้ายบาร์เบโดส
งูเส้นด้ายบาร์เบโดส  เป็นงูเส้นด้ายตาบอดสปีชีส์หนึ่งในวงศ์  Leptotyphlopidae เป็นงูขนาดเล็กที่สุดในโลก พบเฉพาะในเกาะในแคริบเบียนของประเทศบาร์เบโดส

อนุกรมวิธานและศัพทมูล
งูชนิดนี้ได้รับการบรรยายและระบุแยกตัวเป็นสปีชีส์ในปี ค.ศ. 2008 โดย เอส. แบลร์ เฮดเจส (S. Blair Hedges) นักชีววิทยาจากมหาวิทยาลัยเพนซิลเวเนียสเตตDunham, Will. Reuters UK (3 August 2008). (See: ¶ 5) เฮดเจสตั้งชื่อเป็นเกียรติแก่ภรรยาของเขา คาร์ลา แอนน์ เฮสซ์ (Carla Ann Hass) นักวิทยาสัตว์เลื้อยคลานและสัตว์สะเทินน้ำสะเทินบก ผู้เป็นส่วนหนึ่งของทีมสำรวจBeolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Leptotyphlops carlae, p. 48). ตัวอย่างของงูชนิดนี้อยู่ในชุดสะสมอ้างอิงในพิพิธภัณฑ์ประวัติศาสตร์ธรรมชาติลอนดอนและในพิพิธภัณฑ์ในรัฐแคลิฟอร์เนีย แต่ถูกระบุผิดเป็นชนิดที่พบในมาร์ตีนิกซึ่งเป็นเกาะในแคริบเบียนเกาะอื่นเท่านั้น

เมื่อตีพิมพ์ในเดือนสิงหาคม ค.ศ. 2008 L. carlae ถูกระบุว่าเป็นงูที่มีขนาดเล็กที่สุดในโลก ตัวอย่างทางวิทยาศาสตร์แรกที่จับโดยทีมวิจัยพบใต้ก้อนหินในป่า งูเป็นความคิดเกี่ยวกับความใกล้เคียงของขีดจำกัดต่ำสุดของขนาดที่กำหนดด้วยการคัดสรรทางธรรมชาติ ดังนั้น งูเด็กต้องการที่จะไปถึงขนาดเล็กที่สุดเพื่อให้เหมาะสมกับการหาอาหาร

ลักษณะ
thumb|250px|left|ขนาดของแม่งูและลูกงูที่ฟักจากไข่ของชนิดงูที่มีขนาดใหญ่ (ซ้าย) เปรียบเทียบกับชนิดงูขนาดเล็ก เช่น L. carlae (ขวา)
ความยาวโดยเฉลี่ยของ Leptotyphlops carlae ที่โตเต็มที่ประมาณ 10 ซม. (4 นิ้ว) ตัวอย่างขนาดใหญ่ที่สุดที่พบวัดได้ 10.4 ซม. (4.09 นิ้ว) อาจกล่าวได้ว่างูเป็นเหมือนดัง "เส้นสปาเก็ตตี้ผอมๆ" รูปบนแสดงถึงงู L. carlae บนเหรียญ 25 เซ็นต์ที่มีเส้นผ่าศูนย์กลาง 24.26 มม. (0.955 นิ้ว) ชนิดตัวอย่างมีน้ำหนัก 0.6 กรัม

คาดกันว่าอาหารหลักของ L. carlae คือปลวก มด และหนอน งูเส้นด้ายออกลูกเป็นไข่ ตัวเมียจะวางไข่ครั้งละ 1 ฟอง ซึ่งไข่จะมีขนาดใหญ่มากเมื่อเทียบกับขนาดตัว ลูกงูที่ฟักออกมาจะมีความยาวเป็นครึ่งหนึ่งของแม่

สปีชีส์ของงูขนาดเล็ก เช่น L. carlae จะมีลูกงูเกิดใหม่ที่มีขนาดใหญ่มากเมื่อเทียบสัดส่วนกับงูที่โตเต็มที่เมื่อเปรียบเทียบกับสปีชีส์ของงูขนาดใหญ่ ตามลักษณะทางชีววิทยานี้ งูที่มีขนาดเล็กมากๆ มีแนวโน้มว่าจะมีลูกงูที่มีสัดส่วนใหญ่โตมหาศาลเมื่อเทียบกับงูที่โตเต็มที่ เมื่อเปรียบเทียบกับงูชนิดอื่น งูตัวเล็กๆจะวางไข่เพียงฟองเดียว ซึ่งไข่จะมีขนาดใหญ่มากเมื่อเทียบกับขนาดตัวของแม่งู ซึ่งอาจแสดงให้เห็นว่า มีขีดจำกัดของขนาดสำหรับงูที่มีอัตราการรอดต่ำ ที่เกิดจากสรีรวิทยาภายใน หรือเหตุผลในการแข่งขันภายนอก
# อบเชยชวา
อบเชยชวา อบเชย เป็นพืชในสกุลอบเชย (Cinnamomum) โดยเปลือกนำไปทำเครื่องเทศเรียก อบเชย น้ำมันจากอบเชยชวาจะไม่มียูกลีนอล  

อบเชยชวาเป็นไม้ไม่ผลัดใบ เปลือกเรียบมีกลิ่นหอม ดอกขนาดเล็กสีเหลือง บานในฤดูร้อนเป็นพืชพื้นเมืองในเอเชียตะวันออกเฉียงใต้และอินโดนีเซีย นอกจากนั้นยังพบที่ฮาวาย โดยนำต้นจากเอเชียไปปลูกที่ฮาวายราว พ.ศ. 2477
# ปะโคะกู
ปะโคะกู (,) เป็นเมืองในภาคมะกเว ประเทศพม่า อยู่ห่างจากเมืองพุกามไปทางทิศตะวันตกเฉียงเหนือราว 30 กิโลเมตร บนฝั่งแม่น้ำอิรวดี เป็นที่ตั้งของมหาวิทยาลัยคอมพิวเตอร์ปะโคะกู
# ท่อเลือดแดงโป่งพอง
โรคท่อเลือดแดงโป่งพอง  เป็นภาวะที่หลอดเลือดแดงใหญ่เอออร์ตาโป่งพองหรือขยายขนาดมากกว่า 1.5 เท่าของปกติ มักเกิดจากผนังหลอดเลือดเอออร์ตาบริเวณนั้นบอบบาง เมื่อหลอดเลือดโป่งพองเกิดขึ้นอาจมีอาการรู้สึกปวดหรือไม่สบายท้องหรือหน้าอก มีก้อนเต้นที่ท้อง หากหลอดเลือดบริเวณที่โป่งพองนี้แตกออกทำให้มีการปวดอย่างรุนแรง เลือดออกภายในอย่างรุนแรง และหากไม่ได้รับการรักษาอย่างทันทีจะเสียชีวิตได้
# วงศ์อบเชย
thumb|190px|ใบของ Cinnamomum tamala
thumb|190px|ใบของ Lindera triloba

วงศ์อบเชย หรือ (:En:Lauraceae) เป็นวงศ์ของพืชมีดอกที่มีสมาชิกมากกว่า 3000 สปีชีส์ใน 50 สกุล ส่วนใหญ่พบในเขตอบอุ่นและเขตร้อน โดยเฉพาะเอเชียตะวันออกเฉียงใต้ และทวีปอเมริกาใต้ เป็นไม้ไม่ผลัดใบและมีกลิ่นหอม แต่มีบางสกุล เช่น (:En:Sassafras) เป็นพืชผลัดใบและ  (:En:Cassytha) เป็นสกุลของพืชเบียน
สกุล
ในปัจจุบัน วงศ์นี้มีสมาชิกดังนี้:	

 Actinodaphne
 Aiouea
 Alseodaphne
 Aniba
 Apollonias
 Aspidostemon
 Beilschmiedia
 Caryodaphnopsis
 Cassytha
 Chlorocardium
 Cinnadenia
 Cinnamomum
 Cryptocarya
 Dehaasia
 Dicypellium
 Dodecadenia
 Endiandra
 Endlicheria
 Eusideroxylon
 Gamanthera
 Hexapora
 Hufelandia
 Hypodaphnis
 Iteadaphne
 Kubitzkia
 Laurus
 Licaria
 Lindera
 Litsea
 Machilus
 Malapoenna
 Mezilaurus
 Misanteca
 Mocinnodaphne
 Mutisiopersea
 Nectandra
 Neocinnamomum
 Neolitsea
 Notaphoebe
 Nothaphoebe
 Ocotea
 Oreodaphne
 Parasassafras
 Parthenoxylon
 Paraia
 Persea
 Phoebe
 Phyllostemonodaphne
 Pleurothyrium
 Polyadenia
 Potameia
 Potoxylon
 Povedadaphne
 Ravensara
 Rhodostemonodaphne
 Sassafras
 Schauera
 Sextonia
 Sinopora
 Sinosassafras
 Syndiclis
 Tetranthera
 Tylostemon
 Umbellularia
 Urbanodendron
 Williamodendron
สกุลต่อไปนี้ถูกจัดว่าต่างจากพืชอื่นในวงศ์อบเชย แต่ยังไม่ได้ประเมินใหม่:
 Adenodaphne
 Temmodaphne
 อ้างอิง
# หน้ากากกาย ฟอกส์
หน้ากากกาย ฟอกส์  เป็นการพรรณนาเข้าสมัยของกาย ฟอคส์ สมาชิกแผนดินปืน (Gunpowder Plot) ที่รู้จักกันดีที่สุด ในความพยายามระเบิดสภาขุนนางในกรุงลอนดอนในปี 1605 เพื่อให้เปลี่ยนพระมหากษัตริย์เป็นคาทอลิก การใช้หน้ากากบนรูปจำลองมีที่มายาวนาน โดยเป็นส่วนหนึ่งของการเฉลิมฉลองคืนกาย ฟอคส์  

หน้ากากกาย ฟอกส์นั้นมาจากภาพยนตร์ฮอลลีวู้ดเรื่อง เพชฌฆาตหน้ากากพญายม (V for Vendetta) ในปี ค.ศ. 2006 ที่ตัวละครเอกสวมใส่หน้ากากใบนี้ และต่อต้านรัฐบาลเผด็จการในท้องเรื่อง โดยการเคลื่อนไหวในลักษณะการก่อการกำเริบโดยประชาชนที่ใช้สัญลักษณ์หน้ากากกาย ฟอกส์นี้ ที่เป็นที่รู้จักกันดีคือ กรณียึดวอลล์สตรีทในปี 2011 ที่นครนิวยอร์ก สหรัฐอเมริกา

 การใช้ในการประท้วง 
ในปี 2006 กลุ่มคู่ปรปักษ์สวมหน้ากากกาย ฟอคส์เผชิญหน้ากันนอกสำนักงานดีซีคอมมิกส์ กลุ่มที่นำโดยนักอนาธิปไตยฝ่ายซ้าย อดัม ไวส์มันน์กำลังประท้วงต่อภาพยนตร์ เพชฌฆาตหน้ากากพญายม อีกกลุ่มหนึ่งนำโดยนักอิสรนิยม ท็อดด์ ซีวีย์ ประท้วงกลับต่อผู้ประท้วงกลุ่มแรก โดยสนับสนุนดีซีคอมมิกส์ และหน้ากากของพวกเขาได้รับการจัดหาโดยลูกจ้างของไทม์วอร์เนอร์

สำหรับในประเทศไทย หน้ากากใบนี้ปรากฏครั้งแรกเมื่อวันที่ 18 ตุลาคม 2012 ที่กลุ่มนักศึกษามหาวิทยาลัยต่าง ๆ ได้เคลื่อนไหวต่อต้านนกรณีมหาวิทยาลัยนอกระบบ โดยมีรณรงค์ให้ผู้ที่เข้าร่วมด้วยเปลี่ยนรูปประวัติเป็นรูปสวมหน้ากากกาย ฟอกส์ เมื่อต้นปี 2013 มีการประท้วงที่ช่อง 3 ยุติออกอากาศละครโทรทัศน์เรื่อง เหนือเมฆ 2 มือปราบจอมขมังเวทย์ อย่างกะทันหัน สัญญะทางการเมืองอันทรงพลัง และเมื่อกลางปีเดียวกัน มีการเคลื่อนไหวทางเฟซบุกและเคลื่อนไหวบนท้องถนน อ้างว่าเพื่อต่อต้านรัฐบาลยิ่งลักษณ์ ชินวัตร และระบอบทักษิณกลุ่มหน้ากากขาวต้านรัฐบาล-เสื้อแดงเปิดศึกโต้ผ่านเฟซบุ๊ค จากเดลินิวส์ 'หน้ากากขาว'รวมตัวหน้าห้าง'เซ็นทรัลเวิลด์'อ้าง ต้านระบอบ'ทักษิณ' จากไทยรัฐ
# โฟลเรินไตน์ โฮฟมัน
โฟลเรินไตน์ โฮฟมัน  เกิดวันที่ 16 เมษายน ค.ศ. 1977 ที่เมืองเดลฟ์ไซล์ เป็นศิลปินชาวดัตช์ เขาเป็นที่รู้จักในฐานะผู้จัดตั้งผลงานแนวสนุกสนานตามเมืองต่าง ๆLiane Laraivre, George Hall - City Play: Ground-up City ; Play as a Design Tool 2007 "Florentijn Hofman, Rotterdam, 2004 The transience of old premises, earmarked for demolition creates scope for surprising approaches. The Municipality relaxes the regulations and allows artists free rein. The city becomes the painter's canvas ..." เช่น เป็ดยักษ์ลอยน้ำCynthia Imogen Hammond Architects Angels Activists and the City of Bath 1765-1965: ...  2012 - Page 128 "I am referring here to Florentijn Hofman's Rubber Duck, part of the Loire Estuary exhibition (2007), and Henk Hofstra's Art-Eggcident, located on the Zaailand public square in Leeuwarden, Netherlands (2008). Both projects can be found on ...

 ระเบียงภาพ
# โจ เดวิส
โจเซฟ เดวิส (15 เมษายน ค.ศ. 1901—10 กรกฎาคม ค.ศ. 1978 ในแฮมป์เชอร์) เป็นนักสนุกเกอร์และอิงลิชบิลเลียดอาชีพชาวอังกฤษ

 ประวัติ 
โจ เดวิส กลายเป็นนักบิลเลียดอาชีพตั้งแต่อายุ 18 ปี หลังจากชนะ เชสเตอร์ฟิลด์แชมเปียนชิป (Chesterfield Championship) ได้เมื่ออายุ 13 ปี ในปี 1926 เขาได้เข้าถึง เวิลด์ โพรเฟสชันแนล บิลเลียด แชมเปียนชิป (World Professional Billiards Championship) ในรอบสุดท้ายครั้งแรกของเขา แต่ก็ไม่ประสบความสำเร็จกับ ทอม นิวแมน (Tom Newman) ที่ปกป้องแชมป์ไว้ได้ เขาเข้ารอบสุดท้ายอีกครั้งในปีต่อมาและได้รองชนะเลิศอีกครั้งกับคู่แข่งเดิม และความโชคดีของเดวิสก็มาถึงเมื่อในการแข่งครั้งที่สามมาถึงนิวแมนก็ได้พ่ายแพ้ไป ในปี 1928 กลายเป็นแชมป์อิงลิชบิลเลียดครั้งแรก เขายังปกป้องแชมป์ได้ถึงสามสมัยที่ได้เจอกับ นิวแมน อีกครั้งในปี 1929 และ 1930 และ ชาวนิวซีแลนด์ คลาร์ก แม็คคอนนากี (Clark McConachy) ในปี 1932 เขาได้แข่งขันในรอบสุดท้ายอีกสองครั้ง ในปี 1933 และ 1934 ได้สูญเสียแชมป์ทั้งสองครั้งให้กับชาวออสเตรเลีย วอลเตอร์ ลินดรัม (Walter Lindrum)

จุดสูงสุดของบิลเลียดอาชีพของเขาได้เกิดขึ้นพร้อมกับความหันมาสนใจในสนุกเกอร์และเขาได้ช่วยกันจัดตั้งเวิลด์สนุกเกอร์แชมเปี้ยนชิป (World Snooker Championship) ในปี 1927 และชนะในการแข่งขันโดยเอาชนะ ทอม เดนนิส (Tom Dennis) ซึ่งทำให้เขาได้รับเงินรางวัล 6.10 ปอนด์ เขาแข่งขันจนชนะเวิลด์แชมเปี้ยนชิปเป็นประจำทุกปีจนกระทั่งปี 1940 น้องชายของโจ เฟรด อายุน้อยกว่าเขาถึงสิบสองปี ยังเป็นนักสนุกเกอร์และได้เป็นแชมป์หลายครั้ง เมื่อโจพบเฟรดในเวิลด์แชมเปี้ยนชิป ในปี 1940 โจ ชนะไปด้วยคะแนน 37–36

หลังจากมีสงครามโลกครั้งที่สอง เวิลด์แชมเปี้ยนชิปไม่ได้ถูกจัดขึ้นเป็นเวลาห้าปี ได้มีการเริ่มต้นใหม่ในปี 1946 เดวิสได้เป็นแชมป์ครั้งที่สิบห้าติดต่อกัน และดังนั้นยังครอบครองแชมป์มาถึง 20 ปี ถึงวันที่เขาได้รับรางวัล เวิลด์แชมเปียนชิปมากกว่าผู้เล่นอื่น เขาได้สินใจแขวนคิวไปจากการแข่งข้นที่ตามมา ชัยชนะนี้ทำให้เป็นผู้เล่นที่ไม่เคยพ่ายแพ้ในประวัติศาสตร์ของเวิลด์แชมเปียน

เดวิสได้รับการพิสูจน์ว่าเขายังเป็นคนที่ชนะถึงยุค 1950 จากการชนะใน นิวส์ออฟเวิลด์แชมเปียนชิป (News of the World Championship) ที่ได้เข้าแข่งขันถึงสามครั้งในช่วงทศวรรษนี้ คู่แข่งที่ใกล้ที่สุดคือน้องชายของเขา เฟรด และเวิลด์แชมเปียนในอนาคต จอห์น พูลแมน (John Pulman) ทั้งสองได้เคยชนะถึงสองครั้ง เขาได้สร้างประวัติศาสตร์ในปี 1955 ด้วยการประสบความสำเร็จจากการทำแม็กซิมัมเบรก อย่างเป็นทางการด้วย 147 คะแนน ในสนุกเกอร์ใน เอ็กซิบิชันแมช ในเลสเตอร์ สแควร์ ฮอลส์ เป็นสถานที่สำคัญของประเทศสำหรับผู้ที่ชื่นชอบการเล่นบิลเลียด ก่อนหน้านี้เขาทำเซนจูรีเบรกครั้งแรกในปี 1930 นอกจากนี้ในช่วงทศวรรษนี้เดวิสพยายามจะทำให้เกมใหม่เป็นที่แพร่หลาย เรียกว่า สนุกเกอร์พลัส (Snooker-plus) ที่มีเพิ่มลูกอีกสองสีได้แก่สีส้มและสีม่วง ในปี 1963 เขายังได้รับรางวัลเพื่อยกย่องความกล้าหาญจาก จตุรถาภรณ์แห่งจักรวรรดิบริติช (Order of the British Empire (OBE)) เขายังคงเล่นอาชีพต่อจนถึงปี 1964

เดวิสเสียชีวิตเมื่อสองเดือนหลังจากการล้มป่วยในขณะที่ดูน้องชายแข่งขันกับ เพอร์รี แมนส์ (Perrie Mans) ในเวิลด์สนุกเกอร์แชมเปี้ยนชิป รอบรองชนะเลิศ ปี 1978 ในบ้านเกิดของเขาในเมืองวิตเวลล์ ดาร์บีเชอร์ ได้มีการทำแผ่นจารึกภาพเพื่อเป็นที่ระลึกให้แก่เขา

 ชนะการแข่งขัน 
 สนุกเกอร์ 

World Championship – 1927–1940, 1946
Daily Mail Gold Cup – 1936, 1937/38
Sunday Empire News Tournament – 1948/49
News of the World Championship – 1950, 1953, 1956
Sporting Record – 1950/51

 อิงลิชบิลเลียด 
World Championship – 1928–1930, 1932
# จำรัส สุวคนธ์
จำรัส สุวคนธ์ (พ.ศ. 2450/51-พ.ศ. 2487) เป็นดาราชายชาวไทยผู้มีชื่อเสียงในฐานะพระเอกชั้นนำ ของ บริษัทภาพยนตร์เสียงศรีกรุง จำกัด  ช่วงก่อนสงครามโลกครั้งที่ 2 รวม 6 ปี ระหว่าง  พ.ศ. 2479 - 2485

ดาวรุ่ง
พระเอกรูปร่างหน้าตาหล่อคมสัน ท่าทางสุภาพคมคาย  เสียง "เทเนอร์" แท้ กังวานไพเราะ มีเสน่ห์ กาญจนาคพันธุ์, ยุคเพลงหนังและละครในอดีต, เรืองศิลป์ 2518 หน้า 89-90,159

ปรากฏตัวครั้งแรกในฐานะผู้ร่วมแสดงใน เลือดชาวนา ฉายเดือนกรกฎาคม พ.ศ. 2479 ซึ่งได้ขับร้องเพลงประกอบเรื่องที่ได้รับความนิยมแพร่หลายชื่อ "ตะวันยอแสง" (ดูซิดูโน่นซี สุริศรีย์กำลังยอแสง...) กาญจนาคพันธุ์ หน้า 118

พระเอกชั้นนำ
จากแววดาราและการต้อนรับอย่างดีของผู้ชม ศรีกรุงจึงให้นำแสดงเรื่อง กลัวเมีย พ.ศ. 2479 คู่กับ มานี สุมนนัฎ นางเอกชื่อดังในสังกัดเดียวกัน ภาพยนตร์สร้างชื่อและทำรายได้ดีอีกเช่นเคย  มีสิทธิ์นั่ง เก้าอี้พิเศษ แบบฮอลลีวู้ดในฐานะดาราชั้นนำอย่างแท้จริง ความโด่งดังถึงขั้นบางคราวต้องหนีแฟน ๆ สาวหลากหลายวัยที่มาดักรอหน้าสถานีวิทยุกันอย่างคับคั่ง ออกทางหลังห้องส่ง จมื่นมานิตย์นเรศ, เล่าเรื่องวิทยุกระจายเสียงใน อนุสสรณ์ศุกรหัศน์ หน้า 248 และคำบรรยายภาพประกอบ ยุคเพลงหนังและละครในอดีต 2518

ผลงานที่สร้างชื่อสูงสุดของสองดาราคู่ขวัญ "มานี - จำรัส" คือการได้นำแสดงนำร่วมกันอีกครั้งในหนังเพลงระดับซูเปอร์ทุนมโหฬาร เพลงหวานใจ ฉายเมื่อเดือนตุลาคม  พ.ศ. 2480 ประสบความสำเร็จอย่างงดงาม และเป็น "หนังทำเงิน" สูงมาก ทางศรีกรุงจึงได้ซื้อรถสปอร์ตจีเอ็มสีแดงหรูโก้เก๋ที่สุดในยุคนั้น แถมให้เป็นสินน้ำใจด้วย (ภายหลังมีข่าวใหญ่บนหน้าหนังสือพิมพ์ เรื่องจำรัส สุวคนธ์ขับรถสปอร์ตงามหรูพาเพื่อนไปประสบอุบัติเหตุตกข้างสะพานไม้สูงชันข้ามคลองพระโขนง)

ช่วงหลัง
หลังจากนำแสดงอีกสามเรื่องจนถึง น้ำท่วมดีกว่าฝนแล้ง  พ.ศ. 2485 ศรีกรุงจำเป็นต้องปิดกิจการเนื่องจากน้ำท่วมใหญ่และภาวะสงครามทำให้ขาดแคลนฟิล์ม  ชื่อเสียงความเป็นดาราชั้นนำเริ่มจางลง  ก่อนถึงแก่กรรม เคยรับเชิญในรายการเพลงทางไทยทีวีช่อง 4 บางขุนพรหม

ในปี 2485 มีคนพบศพในรถที่วิ่งเข้าชนตอสะพานย่านพระโขนงเป็นอันจบชีวิตนักแสดงที่ยิ่งใหญ่คนหนึ่งของไทย

ชีวิตส่วนตัว
มีครอบครัวไม่เปิดเผยและบุตรชาย 1 คน

เกียรติประวัติ
เก้าอี้พิเศษ "ดาราชั้นนำของศรีกรุง"
ปัจจุบันได้รับการกล่าวถึงในฐานะดาราคู่ขวัญ "มานี - จำรัส " คู่แรกของวงการภาพยนตร์ไทย

ผลงาน กระทู้เกี่ยวกับจำรัส สุวคนธ์ ,thaifilm.com
2479:เลือดชาวนา
2480:กลัวเมีย ,เพลงหวานใจ
2481:หลอกเมีย ,ในสวนรัก
2483:ไม่เคยรัก
2485:น้ำท่วมดีกว่าฝนแล้ง
# วัชราวลี
วัชราวลี หรือในบางครั้งเรียก วัชราวลีพลัส เป็นกลุ่มดนตรีสัญชาติไทย โดยวงอยู่ใต้สังกัด ทินนามู<ref>[http://www.dailynews.co.th/entertainment/118081 'วัชราวลี แรงไม่เลิก ยอดยูทูบฉลุย 25 ล้านวิว] เดลินิวส์</ref> ประกอบด้วยสมาชิก 3 คน คือ มนต์ชัย สัตยเทพ (ร้องนำและแต่งเนื้อเพลง), สัญชัย กาญจนรัตน์ (กีตาร์) และศราวุฒิ วุฒิกุล (กลอง) สมาชิกทั้ง 3 จบการศึกษาจากมหาวิทยาลัยราชภัฏสวนสุนันทา โด่งดังจากผลงานเพลง "ลูกอม" ที่พวกเขาร้องและร่วมกันแต่งรวมถึงทำดนตรีให้กับงานแต่งของเพื่อนคนหนึ่งซึ่งเป็นอดีตมือคีย์บอร์ดของวง เมื่อปี 2552 เพื่อมอบเป็นของขวัญให้กับเจ้าสาวที่ชื่อ "ลูกอม" และชื่อวง "วัชราวลี" ก็มาจากชื่อเจ้าสาวคนนั้น ส่วนเพลงที่ 2 เพลง Jeep (จี๊ป) ทั้งเพลงลูกอมและ Jeep มีคนมาทำใหม่ ร้องใหม่ ในยูทูบอย่างแพร่หลายจากงานแต่ง และชื่อเจ้าสาว สู่"วัชราวลี" วงดนตรี "มุมบวก"มาแรงตั้งแต่ยังไม่เปิดตัว มติชน ส่วนเพลงที่ 3 "ร่มสีเทา" ใช้ชื่อวงว่า วัชราวลีพลัส โดยให้เหตุผลว่า เนื้อหาของเพลงนี้ไม่ได้เกี่ยวกับการแต่งงาน ต่อมาวงวัชราวลี มีผลงานเพลงบรรจุอยู่ในอัลบั้ม คอลลิงเลิฟ 2'' กับค่ายแกรมมี่ กับเพลง "Avenue"วัชราวลี โดดแจมข้ามค่าย เดลินิวส์

 สมาชิก 

 มนต์ชัย  สัตยเทพ  (ป๋ำ) ร้องนำ / แต่งเพลง / Producer / เจ้าของค่ายเพลง ทินนามู ต้นสังกัด ของวัชราวลี
สัญชัย  กาญจนรัตน์ (Milk)  กีตาร์ / คอรัส 
 ศราวุฒิ วุฒิกุล (จุ๊บ) กลอง

 อัลบั้ม 
 Legendอัลบั้ม Legend อัลบั้มแรกของวัชราวลี 
 ถนนบนต้นไม้ใหญ่
 forward
 หนึ่ง (ประกอบโฆษณา Toyota Fortuner)
 ทะเลลิฟท์
 แฟ
 ลูกอม feat. miss love
 jeep
 ทราย
 ร่มสีเทา
 ผมคือเวลา
 น้อย
 special track ลูกอม บรรเลง version
 special track ผมคือเวลา บรรเลง version

 ซิงเกิ้ล 
 สถานีดวงจันทร์
 AVENUE CALLING LOVE 2 เปิดตัว “วัชราวลี” ส่งเพลง “AVENUE”
 ลูกอม
 Forward Forward' ซิงเกิ้ลใหม่จาก 'วัชราวลี'
 ทราย
 ฮาลองเบย์
 Old Single
 Twillight
 แก่อีกแล้ว
 Wanna be 90's
 เป็นเซเลบมันเจ็บปวด
 Heal
 ความสุข
 เขียนถึงเธอจากบนฝั่ง เธออ่านมันในทะเล
 ขึ้นเหนือ
 EASY TIME
# พระเจ้าออสการ์ที่ 1 แห่งสวีเดน
พระเจ้าออสการ์ที่ 1 แห่งสวีเดนและนอร์เวย์ (; 4 กรกฎาคม ค.ศ. 1799 – 8 กรกฎาคม ค.ศ. 1859) เป็นพระมหากษัตริย์แห่งสวีเดนและนอร์เวย์ระหว่าง ค.ศ. 1844–1859 ฌ็อง-บาติสต์ แบร์นาด็อต พระบิดาของพระองค์ได้รับเลือกเป็นมกุฎราชกุมารแห่งสวีเดน พระบิดาของพระองค์เป็นพระมหากษัตริย์พระองค์แรกจากราชวงศ์แบร์นาด็อต พระเจ้าออสการ์ที่ 1 ครองราชย์หลังจากที่พระบิดาสวรรคต เป็นพระมหากษัตริย์พระองค์ที่สองจากราชวงศ์แบร์นาด็อต

แหล่งข้อมูลอื่น

 Royal House of Sweden and Royal House of Norway 
 Ducal House of Leuchtenberg
# เจ้าหญิงอารียานแห่งเนเธอร์แลนด์
เจ้าหญิงอารียานแห่งเนธอร์แลนด์ เจ้าหญิงแห่งออเรนจ์-นัสเซา (10 เมษายน พ.ศ. 2550)It's a girl - Ariane Wilhelmina Máxima Ines (พระนามเต็ม:อารียาน วิลเฮมมินา แม็กซิมา อิเนส)  เป็นพระราชธิดาพระองค์เล็กในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ เป็นพระราชนัดดาใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ และอยู่ในลำดับที่สามของการสืบราชบัลลังก์เนเธอร์แลนด์ต่อจากพระภคินีคือ เจ้าหญิงอะเลกซียาแห่งเนเธอร์แลนด์
# มรณสักขีแห่งสองคอน
มรณสักขีแห่งสองคอน คือคริสต์ศาสนิกชนนิกายโรมันคาทอลิกชาวไทย 7 คน ที่ถูกตำรวจยิงเสียชีวิตเพราะไม่ยอมเลิกนับถือศาสนาคริสต์ ทั้ง 7 คนได้รับการยกย่องจากคริสตจักรโรมันคาทอลิกว่าเป็นมรณสักขี และได้รับการประกาศเป็นบุญราศีพร้อมกันโดยสมเด็จพระสันตะปาปายอห์น ปอลที่ 2 ณ มหาวิหารนักบุญเปโตร นครรัฐวาติกัน เมื่อวันที่ 22 ตุลาคม พ.ศ. 2532 นับเป็นคริสตชนชาวไทยกลุ่มแรกที่ได้เป็นบุญราศี

 รายนามมรณสักขี 
มรณสักขีทั้งเจ็ดท่าน มีรายนามดังต่อไปนี้
 บุญราศีฟิลิป สีฟอง อ่อนพิทักษ์ (อายุ 33 ปี)
 บุญราศีอักแนส พิลา ทิพย์สุข (อายุ 31 ปี)
 บุญราศีลูซีอา คำบาง สีคำพอง (อายุ 23 ปี)
 บุญราศีอากาทา  พุดทา ว่องไว (อายุ 59 ปี)
 บุญราศีเซซีลีอา  บุดสี ว่องไว (อายุ 16 ปี)
 บุญราศีบีบีอานา  คำไพ ว่องไว (อายุ 15 ปี)
 บุญราศีมารีอา  พร ว่องไว (อายุ 14 ปี)

 การเป็นมรณสักขี 
ช่วงปลายปี พ.ศ. 2483 ได้เกิดกรณีพิพาทอินโดจีนขึ้นระหว่างประเทศไทยกับประเทศฝรั่งเศส คริสตจักรโรมันคาทอลิกในประเทศไทย ซึ่งขณะนั้นอยู่ในความดูแลของบาทหลวงชาวฝรั่งเศสคณะมิสซังต่างประเทศแห่งกรุงปารีส จึงถูกตั้งข้อรังเกียจไปด้วย การเบียดเบียนคริสต์ศาสนิกชนเกิดขึ้นหลายแห่งทั่วประเทศ รวมทั้งที่หมู่บ้านสองคอน จังหวัดนครพนม ซึ่งชาวบ้านทั้งหมดเป็นชาวคาทอลิก บาทหลวงปอล ฟีเก อธิการโบสถ์แม่พระไถ่ทาสซึ่งเป็นโบสถ์ประจำชุมชน ได้ถูกขับออกนอกประเทศ 

นายสีฟอง อ่อนพิทักษ์ ครูประจำโบสถ์ และซิสเตอร์อีกสองคน ได้แก่ ซิสเตอร์พิลา ทิพย์สุข ซิสเตอร์คำบาง สีคำพอง จึงช่วยกันดูแลความเชื่อของชาวบ้านแทน การเบียดเบียนยังคงรุนแรงขึ้นเรื่อย ๆ มีซิสเตอร์ถูกข่มขืน รูปศักดิ์สิทธิ์ถูกเหยียดหยามทำลาย นายสีฟองจึงเขียนจดหมายร้องเรียนไปยังนายอำเภอมุกดาหาร แต่จดหมายนั้นกลับตกไปอยู่ในมือของตำรวจ ตำรวจจึงเขียนจดหมายปลอมว่านายอำเภอให้นายสีฟองไปพบ 

เจ้าหน้าที่ตำรวจสองนาย ได้แก่ ลือ เมืองโคตร และหน่อ นำตัวนายสีฟองออกจากบ้านสองคอนตั้งแต่วันที่ 15 ธันวาคม พอเช้าวันที่ 16 ลือก็ยิงเขาเสียชีวิตที่บ้านพาลุกา นับเป็นชาวไทยคาทอลิกคนแรกที่ได้พลีชีพเป็นมรณสักขีวิกเตอร์ ลาร์เก, บาทหลวง, ประวัติพระศาสนจักรคาทอลิกในประเทศไทย, ฉะเชิงเทรา : แม่พระยุคใหม่, 2539, หน้า 309-15

เมื่อครูสีฟองเสียชีวิต ชาวบ้านก็หวาดผวาไม่กล้าทำศาสนกิจตามปกติ ตำรวจยังคงเรียกประชุมชาวบ้านแล้วสั่งให้เปลี่ยนศาสนา แต่มีคริสตชน 8 คนยืนยันจะไม่ละทิ้งความเชื่อ ได้แก่
 ซิสเตอร์อักแนส พิลา ทิพย์สุข 
 ซิสเตอร์ลูซีอา คำบาง สีคำพอง
 นางสาวอากาทา  พุดทา ว่องไว
 นางสาวเซซีลีอา  บุดสี ว่องไว
 นางสาวบีบีอานา  คำไพ ว่องไว
 เด็กหญิงมารีอา  พร ว่องไว
 เด็กหญิงมารีอา  สอน ว่องไว
 นางสาวเซซีลีอา สุวรรณ

ในวันที่ 26 ธันวาคม ทั้งหมดจึงถูกตำรวจเรียกไปที่สุสานประจำชุมชน นายกองสี บิดาของนางสาวสุวรรณได้ตามมาพาบุตรสาวกลับบ้าน จึงเหลือผู้ยอมพลีชีพ 7 คน ทั้ง 7 นั่งอธิษฐานที่ขอนไม้แล้ว พวกตำรวจจึงใช้ปืนยิงแต่ละคนจนเข้าใจว่าเสียชีวิตหมดแล้วจึงกลับไป ชาวบ้านที่เข้าไปดูศพพบว่ามีเด็กหญิงสอนเพียงคนเดียวที่รอดชีวิต และช่วยกันฝังศพมรณสักขีทั้ง 6 คนที่ป่าช้านั้น นับเป็นมรณสักขีชาวไทยคาทอลิกคนที่ 2-7 ตามลำดับ
# พรรคพันธมิตรสิงคโปร์
พรรคพันธมิตรสิงคโปร์  เป็นแนวร่วมของพรรคการเมืองที่เข้าร่วมการเลือกตั้งหลายครั้งในสิงคโปร์ โดยเฉพาะการเลือกตั้งในสิงคโปร์ พ.ศ. 2498 และ พ.ศ. 2506 ซึ่งได้รับการสนับสนุนจากอัมโนในท้องถิ่น ประกอบด้วยสหภาพชาวสิงคโปร์เชื้อสายมลายูและสมาคมชาวจีนมลายา ในการเลือกตั้ง พ.ศ. 2506 นโยบายของพรรคเป็นเช่นเดียวกับนโยบายของอัมโนในมาเลเซีย และเป็นพรรคฝ่ายตรงข้ามของพรรคกิจประชาชน

การเข้าร่วมในการเลือกตั้งนี้ ต่อมาได้ทำให้เกิดความขัดแย้งระหว่างพรรคกิจประชาชนกับอุมโน และทำให้เกิดข้อตกลงว่าจะไม่มีการเลือกตั้งใด ๆ อีกจนกว่าสิงคโปร์จะแยกเป็นรัฐเอกราช อย่างไรก็ตาม พรรคพันธมิตรนี้ไม่ได้รับการเลือกตั้งแม้ในเขตที่ประชากรส่วนมากเป็นชาวมลายู
หมวดหมู่:ขบวนการทางการเมืองในประเทศสิงคโปร์
# โต หง็อก เวิน
โต หง็อก เวิน  เกิดเมื่อ พ.ศ. 2449 เสียชีวิตเมื่อ พ.ศ. 2497 เป็นจิตรกรที่มีชื่อเสียงของเวียดนาม ผลงานของเขาหลายชิ้นจัดแสดงไว้ในพิพิธภัณฑ์วิจิตรศิลป์แห่งชาติเวียดนามTác phả̂m mỹ thuật sưu tập của bảo tàng mỹ thuật Việt Nam  Bảo tàng mỹ thuật Việt Nam - 2002 "The sketches of the land reform, Vietnamese soldiers, the North-West region, the route of military campaigns, etc. made by Tô Ngọc Vân- the talented artist of the previous romantic trend marked a change in his work."Bảo tàng mỹ thuật Việt Nam Trọng Thiềm Cao - 1999 "artist Tô Ngọc Vân became an artistic and cultural centre of the revolutionary base. ... Trần Văn Cẩn's woodcut “Let's join the army" (1949) and silk painting “You've made a mistake in reading, my child", Tô Ngoc Vân's series of paintings on the ..."  ถนนสายหนึ่งในฮานอยตั้งตามชื่อของเขา

เวินทำงานเป็นครูสอนศิลปะ และเป็นจิตรกรที่เป็นแรงบันดาลใจของจิตรกรรุ่นต่อมา เวินเข้าร่วมกับขบวนการต่อต้านฝรั่งเศสในภาคเหนือของเวียดนาม และเขาเสียชีวิตหลังจากได้รับบาดเจ็บระหว่างการรบในยุทธการเดียนเบียนฟูMark Philip Bradley  Vietnam at War - Page 63 2009 "He oversaw the establishment of the state's school for the arts in the northern resistance zone during the French war. ... the school and its artists produced paintings, posters, stamps, and other visual emblems for the Vietnamese state and its ..."
 อ้างอิง 
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ สำนักพิมพ์แห่งจุฬาลงกรณ์มหาวิทยาลัย. 2553. หน้า 17
# โด๋ เหมื่อย
โด๋ เหมื่อย  เป็นเลขาธิการพรรคคอมมิวนิสต์เวียดนามตั้งแต่เดือนมิถุนายน พ.ศ. 2534 จนถึงเดือนธันวาคม พ.ศ. 2540 โดยหลังจากนั้นเหมื่อยได้ลาออกและให้เล ขา เฟียว ขึ้นครองตำแหน่งแทน

เหมื่อยเกิดเมื่อ 2 กุมภาพันธ์ พ.ศ. 2459 ที่กรุงฮานอย เริ่มต้นทำงานเป็นช่างทาสี เข้าเป็นสมาชิกพรรคคอมมิวนิสต์อินโดจีนใน พ.ศ. 2482 ต่อมาถูกเจ้าหน้าที่ฝรั่งเศสจับได้และถูกจำคุก 10 ปี แต่เขาหนีออกมาเมื่อ พ.ศ. 2488 ต่อมา เขาได้เป็นสมาชิกประจำของคณะกรรมการกลางพรรคเมื่อ พ.ศ. 2503 และได้ดำรงตำแหน่งในรัฐบาลด้วย  เขาเป็นผู้มีแนวคิดอนุรักษนิยม ไม่เห็นด้วยกับนโยบายปฏิรูปโด๋ยเม้ยของเหงียน วัน ลิญ แต่สุดท้ายก็ยอมให้ปรับเศรษฐกิจของเวียดนาม เพื่อแก้ปัญหาที่เป็นอยู่ ระหว่างดำรงตำแหน่งเลขาธิการพรรค เขาได้ต่อต้านการลดบทบาทของพรรคคอมมิวนิสต์ด้วย